CELEX: 62007CN0563
Language: sl
Date: 2007-12-20 00:00:00
Title: Zadeva C-563/07: Tožba, vložena 20. decembra 2007 – Komisija Evropskih skupnosti proti Republiki Malti

23.2.2008   
            
            
               SL
            
            
               Uradni list Evropske unije
            
            
               C 51/37
            
         Tožba, vložena 20. decembra 2007 – Komisija Evropskih skupnosti proti Republiki Malti
   (Zadeva C-563/07)
   (2008/C 51/61)
   Jezik postopka: angleščina
   Stranki
   
      Tožeča stranka: Komisija Evropskih skupnosti (zastopnika: U. Wölker in D. Lawunmi, zastopnika)
   
      Tožena stranka: Republika Malta
   Predlogi tožeče stranke:
   
               —
            
            
               Ugotovi naj se, da Republika Malta, s tem da Komisiji ni sporočila informacij, potrebnih za uskladitev z Odločbo št. 280/2004/ES (Odločba) Evropskega parlamenta in Sveta z dne 11. februarja 2004 o mehanizmu za spremljanje emisij toplogrednih plinov v Skupnosti in o izvajanju Kjotskega protokola (1) na Malti v povezavi s členi od 2 do 7 Odločbe Komisije 166/2005/ES z dne 10. februarja 2005 o določitvi pravil za izvajanje Odločbe št. 280/2004/ES, ni izpolnila obveznosti iz člena 3(1) Odločbe.
            
         Tožbeni razlogi in bistvene trditve
   Skladno s členom 3(1) Odločbe št. 280/2004/ES morajo države članice z namenom ovrednotiti dejanski napredek in zaradi priprave letnih poročil Skupnosti v skladu z obveznostmi po Okvirni konvenciji Združenih narodov o spremembi podnebja in Kjotskem protokolu do 15. januarja vsako leto določiti in Komisiji sporočiti določene informacije glede emisij toplogrednih plinov.
   Glede na to, da Republika Malta Komisiji do 15. januarja 2006 ni sporočila predpisanih informacij, mora Komisija izhajati iz tega, da malteški organi niso izpolnili obveznosti iz člena 3(1) Odločbe.
   
      (1)  UL L 49, str. 1.